2.

Nové záväzky verejnej služby sú so zreteľom najmä na ostrovných charakter Korziky nasledovné: 2.1. Minimálny počet letov, letový poriadok, typ používaných lietadiel a ponúkaná kapacita a) Medzi Parížom (Orly) a Ajaccio Minimálny počet letov je nasledovný: i) od pondelka do piatku, okrem sviatkov, najmenej tri spiatočné lety za deň, letový poriadok musí umožňovať letieť tam i späť počas dňa s dobou pobytu najmenej 10 hodín v Paríži a 7 hodín vo Ajaccio; ii) v sobotu, v nedeľu a vo sviatok najmenej tri spiatočné lety za deň, rovnomerne rozdelené v priebehu dňa. Služby sa musia prevádzkovať lietadlom s turboreaktorovým motorom. Služby sa musia prevádzkovať medzi Parížom (Orly) a Ajaccio bez medzipristátia. Ponúkaná kapacita musí zodpovedať nasledovným podmienkam: i) ponúkaná kapacita jedným smerom musí byť počas letnej leteckej sezóny IATA najmenej 160 miest (môže byť znížená na 140 miest počas zimnej leteckej sezóny IATA) v nasledovných prípadoch: — od pondelka do piatku, okrem sviatkov, v každom smere, ráno rovnako ako aj večer po 18-nástej hodine, — v nedeľu, s výnimkou prípadov kedy je pondelok sviatkom, po 18-nástej hodine v smere Korzika – Paríž, — v období, kedy sviatok predchádza alebo nasleduje po sobote alebo nedeli, posledný deň tohto obdobia po 18-nástej hodine v smere Korzika – Paríž, — v samostatný sviatok od utorka do štvrtku, po 18-nástej hodine v smere Korzika – Paríž, ii) nasledovné minimálne kapacity musia byť ponúkané a uvedené v uverejnenom letovom poriadku (súhrn kapacít v oboch smeroch): — počas celého roka je základná minimálna kapacita 850 miest na deň, — k tejto základnej kapacite sa pridáva: — 1 200 miest na deň počas desiatich týždňov od konca júna do začiatku septembra, — 600 miest na deň od konca marca do konca októbra (mimo uvedených desiatich týždňov), iii) vzhľadom na rozdelenie dopravných špičiek počas roka v závislosti od dátumu školských prázdnin a sviatkov (Všetkých svätých, Vianoce, Veľká Noc, Nanebovstúpenie, deň medzi sviatkom a víkendom, ako aj dni kedy sa odchádza alebo sa vracia zo školských letných prázdnin), musia byť ponúkané dodatočné kapacity (súčet kapacít v oboch smeroch); tieto kapacity musia byť predmetom osobitného protokolu s korzickým dopravným úradom pred začiatkom každej leteckej sezóny IATA a mali by byť vyhradené najmä pre: — prvý a posledný deň školských prázdnin, — samostatný sviatok od utorka do štvrtku a to na tento sviatok a na deň nasledujúci po tomto sviatku, — v období, kedy sviatok predchádza alebo nasleduje po sobote alebo nedeli, pre deň predchádzajúci tomuto obdobiu a pre posledný deň tohto obdobia. Minimálne dodatočné kapacity sú nasledovné: — 12 000 miest v špičkových obdobiach počas zimnej leteckej sezóny IATA, — počas desiatich letných týždňov (od konca júna do začiatku septembra): 2 800 miest na týždeň, ku ktorým sa pridá podľa letov prispôsobených kalendáru daného roka 10 000 miest na obdobie, ktoré uľahčí presuny na začiatku júla, v polovici júla, na konci júla – začiatku augusta, v polovici augusta a na konci augusta – konci prázdnin, — 33 000 miest v špičkových obdobiach počas zvyšku letnej leteckej sezóny IATA, mimo uvedených desiatich letných týždňov. Tieto dodatočné kapacity sa musia začať predávať najmenej dva mesiace pred dátumom príslušných letov. b) Medzi Parížom (Orly) a Bastia Minimálny počet letov je nasledovný: i) od pondelka do piatku, okrem sviatkov, najmenej tri spiatočné lety za deň, letový poriadok musí umožňovať letieť tam i späť počas dňa s dobou pobytu najmenej 10 hodín v Paríži a 7 hodín v Bastia, ii) v sobotu, v nedeľu a vo sviatok najmenej tri spiatočné lety za deň, rovnomerne rozdelené v priebehu dňa. Služby sa musia prevádzkovať lietadlom s turboreaktorovým motorom. Služby sa musia prevádzkovať medzi Parížom (Orly) a Bastia bez medzipristátia. Ponúkaná kapacita musí zodpovedať nasledovným podmienkam: i) ponúkaná kapacita jedným smerom musí byť počas letnej leteckej sezóny IATA najmenej 160 miest (môže byť znížená na 140 miest počas zimnej leteckej sezóny IATA) v nasledovných prípadoch: — od pondelka do piatku, okrem sviatkov, v každom smere, ráno rovnako ako aj večer po 18-nástej hodine, — v nedeľu, s výnimkou prípadov kedy je pondelok sviatkom, po 18-nástej hodine v smere Korzika – Paríž, — v období, kedy sviatok predchádza alebo nasleduje po sobote alebo nedeli, posledný deň tohto obdobia po 18-nástej hodine v smere Korzika – Paríž, — v samostatný sviatok od utorka do štvrtku, po 18-nástej hodine v smere Korzika – Paríž, ii) nasledovné minimálne kapacity musia byť ponúkané a uvedené v uverejnenom letovom poriadku (súhrn kapacít v oboch smeroch): — počas celého roka je základná kapacita 850 miest na deň, — k tejto základnej kapacite sa pridáva: — 800 miest na deň počas desiatich týždňov od konca júna do začiatku septembra, — 250 miest na deň od konca marca do konca októbra (mimo uvedených desiatich týždňov), iii) vzhľadom na rozdelenie dopravných špičiek počas roka v závislosti od dátumu školských prázdnin a sviatkov (najmä Všetkých svätých, Vianoce, Veľká Noc, Nanebovstúpenie, deň medzi sviatkom a víkendom, ako aj dni kedy sa odchádza alebo sa vracia zo školských prázdnin), musia byť ponúkané nasledovné dodatočné kapacity (súčet kapacít v oboch smeroch); tieto kapacity musia byť predmetom osobitného protokolu s korzickým dopravným úradom pred začiatkom každej leteckej sezóny IATA: — prvý a posledný deň školských prázdnin, — samostatný sviatok od utorka do štvrtku a to na tento sviatok a na deň nasledujúci po tomto sviatku, — v období, kedy sviatok predchádza alebo nasleduje po sobote alebo nedeli, pre deň predchádzajúci tomuto obdobiu a pre posledný deň tohto obdobia. Minimálne dodatočné kapacity sú nasledovné: — 10 000 miest v špičkových obdobiach počas zimnej leteckej sezóny IATA, — počas desiatich letných týždňov (od konca júna do začiatku septembra): 2 000 miest na týždeň, ku ktorým sa pridá podľa letov prispôsobených kalendáru daného roka 10 000 miest na obdobie, ktoré uľahčí presuny na začiatku júla, v polovici júla, na konci júla – začiatku augusta, v polovici augusta a na konci augusta – konci prázdnin, — 33 000 miest v špičkových obdobiach počas zvyšku letnej leteckej sezóny IATA, mimo uvedených desiatich letných týždňov. Tieto dodatočné kapacity sa musia začať predávať najmenej dva mesiace pred dátumom príslušných letov. c) Medzi Parížom (Orly) a Calvi Minimálny počet letov je nasledovný: i) počas zimnej leteckej sezóny IATA najmenej päť spiatočných letov za týždeň, z čoho tri lety od piatku do nedele a jeden let v strede týždňa; lety musia umožniť v každom z uvedených dní dopravu najmenej 140 cestujúcich v každom smere, ii) počas letnej leteckej sezóny IATA najmenej jeden spiatočný let za deň, čo musí umožniť prepravu najmenej 140 cestujúcich. Služby sa musia prevádzkovať lietadlom s turboreaktorovým motorom. Služby sa musia prevádzkovať medzi Parížom (Orly) a Calvi bez medzipristátia. Ponúkaná kapacita musí zodpovedať nasledovným podmienkam: i) nasledovné minimálne kapacity musia byť ponúkané a uvedené v uverejnenom letovom poriadku (súhrn kapacít v oboch smeroch): — počas celého roka je základná kapacita 1 400 miest na týždeň; — od konca marca do konca októbra musí minimálna kapacita v nasledovných prípadoch umožniť v popoludňajších hodinách dopravu najmenej 140 cestujúcich: — v piatok v smere Paríž – Calvi, — v nedeľu, s výnimkou prípadov kedy je pondelok sviatkom, v smere Calvi – Paríž, — v období, kedy sviatok predchádza alebo nasleduje po sobote alebo nedeli, pre deň predchádzajúci tomuto obdobiu na trase Paríž – Calvi a pre posledný deň tohto obdobia na trase Calvi – Paríž, — deň predchádzajúci sviatku na trase Paríž – Calvi a tiež v tento sviatok na trase Calvi – Paríž ak je tento sviatok samostatný od utorka do štvrtku; — k tejto základnej kapacite sa pridáva: — 2 800 miest na týždeň počas desiatich týždňov od konca júna do začiatku septembra; — 650 miest na týždeň od konca marca do konca októbra (mimo uvedených desiatich týždňov), ii) vzhľadom na rozdelenie dopravných špičiek počas roka v závislosti od dátumu školských prázdnin a sviatkov (Všetkých svätých, Vianoce, Veľká Noc, Nanebovstúpenie, deň medzi sviatkom a víkendom, ako aj dni kedy sa odchádza alebo sa vracia zo školských letných prázdnin), musia byť ponúkané dodatočné kapacity (súčet kapacít v oboch smeroch); tieto kapacity musia byť predmetom osobitného protokolu s korzickým dopravným úradom pred začiatkom každej leteckej sezóny IATA a mali by byť vyhradené najmä pre: — prvý a posledný deň školských prázdnin, — samostatný sviatok od utorka do štvrtku a to na tento sviatok a na deň nasledujúci po tomto sviatku, — v období, kedy sviatok predchádza alebo nasleduje po sobote alebo nedeli, pre deň predchádzajúci tomuto obdobiu a pre posledný deň tohto obdobia. Minimálne dodatočné kapacity sú nasledovné: — 2 000 miest v špičkových obdobiach počas zimnej leteckej sezóny IATA, — počas desiatich letných týždňov (od konca júna do začiatku septembra): 1 900 miest na týždeň, ku ktorým sa pridá podľa letov prispôsobených kalendáru daného roka 7 300 miest na obdobie, ktoré uľahčí presuny na začiatku júla, v polovici júla, na konci júla – začiatku augusta, v polovici augusta a na konci augusta – konci prázdnin, — 15 000 miest v špičkových obdobiach počas zvyšku letnej leteckej sezóny IATA, mimo uvedených desiatich týždňov. Tieto dodatočné kapacity sa musia začať predávať najmenej dva mesiace pred dátumom príslušných letov. d) Medzi Parížom (Orly) a Figari Minimálny počet letov je nasledovný: i) počas zimnej leteckej sezóny IATA najmenej päť spiatočných letov za týždeň, z čoho tri lety od piatku do nedele; lety musia umožniť v každom z uvedených dní dopravu najmenej 140 cestujúcich v každom smere, ii) počas letnej leteckej sezóny IATA najmenej sedem spiatočných letov za týždeň; lety musia umožniť v každom z uvedených dní dopravu najmenej 140 cestujúcich v každom smere. Služby sa musia prevádzkovať lietadlom s turboreaktorovým motorom. Služby sa musia prevádzkovať medzi Parížom (Orly) a Figari bez medzipristátia. Ponúkaná kapacita musí zodpovedať nasledovným podmienkam: i) nasledovné minimálne kapacity musia byť ponúkané a uvedené v uverejnenom letovom poriadku (súhrn kapacít v oboch smeroch): — počas celého roka je základná kapacita 1 490 miest na týždeň, — počas celého roka musí minimálna kapacita v nasledovných prípadoch umožniť po 18-nástej hodine dopravu najmenej 160 cestujúcich: — v piatok v smere Paríž – Figari, — v nedeľu, s výnimkou prípadov kedy je pondelok sviatkom, v smere Figari – Paríž, — v období, kedy sviatok predchádza alebo nasleduje po sobote alebo nedeli, pre deň predchádzajúci tomuto obdobiu na trase Paríž – Figari a pre posledný deň tohto obdobia na trase Figari – Paríž, — deň predchádzajúci sviatku na trase Paríž – Figari a tiež v tento sviatok na trase Figari – Paríž ak je tento sviatok samostatný od utorka do štvrtku, — k tejto základnej kapacite sa pridáva: — 2 800 miest na týždeň počas desiatich týždňov od konca júna do začiatku septembra, — 650 miest na týždeň od konca marca do konca októbra (mimo uvedených desiatich týždňov), ii) vzhľadom na rozdelenie dopravných špičiek počas roka v závislosti od dátumu školských prázdnin a sviatkov (najmä Všetkých svätých, Vianoce, Veľká Noc, Nanebovstúpenie, deň medzi sviatkom a víkendom, ako aj dni kedy sa odchádza alebo sa vracia zo školských prázdnin), musia byť ponúkané nasledovné dodatočné kapacity (súčet kapacít v oboch smeroch); tieto kapacity musia byť predmetom osobitného protokolu s korzickým dopravným úradom pred začiatkom každej leteckej sezóny IATA: — prvý a posledný deň školských prázdnin, — samostatný sviatok od utorka do štvrtku a to na tento sviatok a na deň nasledujúci po tomto sviatku, — v období, kedy sviatok predchádza alebo nasleduje po sobote alebo nedeli, pre deň predchádzajúci tomuto obdobiu a pre posledný deň tohto obdobia. Minimálne dodatočné kapacity sú nasledovné: — 2 000 miest v špičkových obdobiach počas zimnej leteckej sezóny IATA, — počas desiatich letných týždňov (od konca júna do začiatku septembra): 1 900 miest na týždeň, ku ktorým sa pridá podľa letov prispôsobených kalendáru daného roka 7 300 miest na obdobie, ktoré uľahčí presuny na začiatku júla, v polovici júla, na konci júla – začiatku augusta, v polovici augusta a na konci augusta – konci prázdnin, — 15 000 miest v špičkových obdobiach počas zvyšku letnej leteckej sezóny IATA, mimo uvedených desiatich letných týždňov. Tieto dodatočné kapacity sa musia začať predávať najmenej dva mesiace pred dátumom príslušných letov. 2.2. Cestovné Tieto ceny sú bez nákladov na predaj a bez daní a poplatkov vyberaných „per capita“ štátom, miestnou samosprávou a letiskovými úradmi a uvedených na cestovnom doklade, zahŕňajú daň z pridanej hodnoty (DPH) na pevninovú časť trasy: — Základná cena za jednu cestu na spojení Paríž (Orly) – Korzika môže byť maximálne 136 eur, počas desiatich týždňov od konca júna do začiatku septembra maximálne 167 eur. — Cestujúci, ktorí majú hlavné bydlisko na Korzike, a ktorí uskutočňujú spiatočný let na letenky zakúpené na Korzike, s pobytom mimo Korziky obmedzeným na maximálne 40 dní, s výnimkou študentov vo veku menej ako 27 rokov, musia mať možnosť počas celého roka a na všetkých letoch využiť bez obmedzenia kapacity cenu 136 eur za spiatočný let na spojení Paríž – Korzika. — Nasledovné kategórie cestujúcich musia mať možnosť využiť na spojení Paríž (Orly) – Korzika cenu 75 eur na jednu cestu, zvýšenú počas desiatich týždňov od konca júna do začiatku septembra na 86 eur: i) mládež (vo veku menej ako 25 rokov), ii) seniori (od 60 rokov), iii) študenti vo veku menej ako 27 rokov, iv) rodiny (najmenej dve osoby z jednej rodiny, ktorí cestujú spolu), v) invalidi. Uvedeným kategóriám cestujúcich musí dopravca umožniť prístup bez obmedzenia do posledného voľného miesta v rámci minimálneho limitu 50 % kapacity na deň a na smer každého spojenia. Pre uvedené kategórie cestujúcich, rovnako ako pre cestujúcich s pobytom na Korzike, môže dopravca uložiť povinnosť vystavenia a zaplatenia cestovného dokladu v lehote úmernej dĺžke trvania rezervácie podľa mriežky, ktorú bude treba zostaviť. V prípade nezvyčajného a nepredvídateľného zvýšenia nákladov na zložky ovplyvňujúce prevádzkovanie leteckých spojení, nezávislého od vôle dopravcov, sa môžu tieto maximálne ceny zvýšiť v závislosti od konštatovaného zvýšenia. Tieto zmenené maximálne ceny sa oznámia dopravcom prevádzkujúcim služby a budú sa uplatňovať v lehote prispôsobenej okolnostiam. Okrem toho sa bez meškania oznámia Európskej komisii na zverejnenie v Úradnom vestníku Európskej únie. 2.3. Plynulosť dopravy Okrem prípadov zavinených vyššou mocou nesmie počet letov, ktoré sú zrušené z dôvodu priamo zavineného dopravcom, prekročiť za leteckú sezónu IATA 1 % z počtu všetkých letov plánovaných v prevádzkovom pláne. V súlade s článkom 4 ods. 1 písm. c) nariadenia (EHS) č. 2408/92 musí každý letecký dopravca zamýšľajúci prevádzkovať jednu z týchto liniek poskytnúť záruku, že ju bude prevádzkovať najmenej dvanásť po sebe idúcich mesiacov. Dopravca môže prerušiť poskytovanie služieb len prvý deň zimnej leteckej sezóny IATA a po šesťmesačnej výpovednej lehote. Dopravcovia Spoločenstva sú upovedomení o tom, že závažné a opakované nedodržanie uvedených záväzkov verejnej služby, môže viesť k úradnému a/alebo právnemu postihu. Okrem toho môžu byť na najmenej päťročné obdobie vylúčení z každej verejnej súťaže spadajúcej do právomocí územnej samosprávy na Korzike.